থ্যালাসেমিয়া রোগীর দেহে হিমোগ্লোবিনের গঠন ত্রুটি যুক্ত হওয়ায় RBC অর্থাৎ লোহিত রক্ত কণিকার আয়ু কমে যায়। যার ফলে RBC তাড়াতাড়ি ভেঙ্গে যায় এবং তীব্র রক্তাল্পতার সৃষ্টি হয়। RBC এর অভাবে দেহে অক্সিজেন পরিবহন কমে যায় যার ফলে রোগীর দেহে বিভিন্ন সমস্যা দেখা যায়। যে এই সমস্যা সমাধানের জন্য থ্যালাসেমিয়া রোগীকে ঘনঘন রক্ত বদলানোর প্রয়োজন হয়।
থ্যালাসেমিয়া রোগীকে বারবার রক্ত দিলে কি সমস্যা দেখা দেয়:
ঘনঘন রক্ত বদলানোর ফলে শরীরের বিভিন্ন অঙ্গে অতিরিক্ত লৌহ জমতে থাকে। এর ফলে যকৃত অকেজো হয়ে রোগীর প্রাণনাশের আশঙ্কাও থাকে। এই সময় লৌহযুক্ত খাবার এবং ওষুধ খাওয়া ক্ষতিকর। এর সঙ্গে ফলিক অ্যাসিড সাপ্লিমেন্ট হিসেবে দেওয়া হয়ে থাকে। বারবার রক্ত দেওয়ার ফলে অনেকের প্লীহা বড় হয়ে যায়। অনেক ক্ষেত্রে তখন সেটি চিকিৎসকের পরামর্শ নিয়ে বাদ দিয়ে দেওয়া হয়। অস্ত্রোপচারের মাধ্যমে পিত্তথলিও বাদ দেওয়া হয়।